Document ID: /roh_data/filtered/fineweb-2-filterrobots_roh.jsonl.gz/60046

Davart dal chantun ha il chemicher chantunal Matthias Beckmann menziunà che i na dettia dapi igl onn 1995 nagin sforz da porscher da quellas controllas da bulieus. Las controllas fissan dentant da beneventar perquai ch'ils controlladers giaudan ina buna scolaziun tar la VAPKO (schweizerische Vereinigung amtliche Pilzkontrollorgane), l'uniun che scolescha ils controlladers.
En curt vegn i a sa mussar, sche la Surselva sa porscher vinavant la controlla da bulieus.
La lavur dil controllader da bulieus è, sco quai che Egmund Heisch in dals controlladers declera, ina purschida al giast, pia savess era il turissem surpigliar ils custs.
Claudia Meyer, la manadra dal biro da Surselva turissem a Glion, ha manegià sin dumonda da RTR, che els sajan interessads che quella purschida restia. Co els sappian porscher maun saja dentant anc betg cler. Sin la pagina d'internet da Surselva turissem è la purschida da las controlla da bulieus mintgamai menziunada durant la stagiun da bulieus.
Igl appel dals controlladers sez è clers. I dovra in purtader per questa purschida, uschigliò svanescha ella.
RR Actualitad bunura 06:00